text: СТАНОВИЩЕ oтносно констатирани транспортно комуникационни проблеми в община Ботевград – Институт за пътна безопасност
  Институт за пътна безопасност > Семинари > Новини > Граждански контрол > СТАНОВИЩЕ oтносно констатирани транспортно комуникационни проблеми в община Ботевград
  16.06.2020 safety_firstАнализи, Граждански контролLeave a comment0
  Институтът за пътна безопасност е сигнализиран от свои членове за проблеми, свързани с
  транспортната инфраструктурата в община Ботевград. При проверка от експертите на ИПБ
  се установи следното:
  Проблем с прекомерни нива на шума от интензивен автомобилен трафик в зона Зелин на община Ботевград.
  Казусът с шума от автомагистрала "Хемус" спрямо жителите на община Ботевград е на над 20 години. Още по план при изграждането на магистралата в този участък е предвидено за намаляването на шумовите нива да се поставят шумоизолиращи прегради, чието изграждане не е факт към днешния ден. Подадени са множество сигнали от различни инициативни комитети до АПИ, направени са множество проверки от компетентни институции, събрани са многохилядни подписки и десетки обещания, но шумовият терор от интензивния трафик в района продължава да прави животът покрай магистралата труден и създава сериозни нездравословни условия за живот за местно население. Проблемите с прекомерния шум са отразени от направени замервания от Районната здравна инспекция (РЗИ)- София област, съгласно изискванията на Закона за защита от шума и Наредба №6 за показателите за шум в околната среда.
  В член 4 от Закона за защита от шума се определя, че за основните пътища на територията на страната се разработват и одобряват стратегически карти за шума в околната среда, като се определят районите с констатирано превишаване на стойностите на даден показател за шум, което може да предизвика вредно въздействие върху здравето на хората и за които се прилагат планове за действие. За основните пътища те се възлагат за разработване от министъра на регионалното развитие и благоустройството, а се приемат от министъра на здравеопазването. Тези карти за шума определят и съответни планове за действие, които трябва да бъдат консултирани с местната общност на обществено обсъждане. Това обаче не се е случило за местните жители от община Ботевград.
  Съгласно Приложение №2, Таблица №2 от Наредба №6 за показателите за шум в околната среда от 2006 г. граничните стойности за шума за зони за обществен и индивидуален отдих на район като Зелин не бива да надвишават 40 dB денем, а последното замерване на РЗИ-София област е показало стойности над 61,8 dB, които се явяват изключително вредни за здравето на жителите и води до физиологични проблеми сред населението.
  Проверка на експерти от ИПБ в отговор на гражданско искане от местната
  инициативна група за становище, потвърди, че завишаването на шума в района на
  Зелин е с 50% повече от нормативната максимална стойност и без съмнение това води до
  застрашаване здравето на населението. По тази причина от ИПБ
  смятаме, че предложението за поставяне на шумоизолиращи съоръжения на АМ "Хемус" в
  участъка на вилна зона "Зелин" (в.з. "Зелин) – от км 44 до км 46 (от бензиностанция "Ивони"
  до разклона за Ботевград – пътен възел "Видин") е необходимо и би довело до намаляване на
  отрицателните въздействия върху човешкото здраве от интензивния автомобилен трафик по
  Алея за велосипедно и пешеходно движение между км 198+838 (с.Трудовец) до км 200+175(гр. Ботевград) по път I-3 Бяла-Ботевград.
  При извършена инспекция по БДП от експерти на Института за пътна безопасност на територията на община Ботевград. се установиха дефицити на безопасност с вертикалната и хоризонтална пътна маркировка (пътни знаци и пътна маркировка), с изкуствено изпъкналите напречни неравности, с пешеходните пътеки, с липса на Генерален план за организация на движението (ГПОД), чието изработване и актуализиране е указано в Наредба № 1 за организиране на движението по пътищата. През 2019 г. в отговор на обявената от Прокуратурата на Република България проверка на всички пешеходни пътеки в страната, Институтът за пътна безопасност поиска проверка на изкуствено изпъкналите напречни неравности (ИИНН) в цялата страна, като от получената информация стана ясно, че голяма част от изкуствените неравности не отговарят на нормативните изисквания. Липсата на ГПОД е една от предпоставките за пътнотранспортния травматизъм. Основният обхват на Генералния план за организация на движението включва всички видове транспорт. Неговата основна цел е да спомогне за намаляване на травматизма по пътищата чрез анализ и намаляване на критичните участъци. Особено внимание в плана се обръща на зоните около училища, детски градини и ясли, болници, които генерират и концентрират повече пешеходен трафик. Генералните планове за организация на движението са възможността за слагане на ред и предвидимост в безопасността на движението по пътищата в градовете.